CELEX: 62006CJ0217
Language: et
Date: 2007-10-04
Title: Euroopa Kohtu otsus (teine koda), 4. oktoober 2007. # Euroopa Ühenduste Komisjon versus Itaalia Vabariik. # Liikmesriigi kohustuste rikkumine - Ehitustööde riigihange - Direktiiv 71/305/EMÜ - Ehitustööde riigihankelepingu mõiste ja piiritlemine - Kohustuste rikkumine, mis avaldas kogu oma mõju. # Kohtuasi C-217/06.

Euroopa Kohtu (teine koda) 4. oktoobri 2007. aasta otsus – komisjon vs. Itaalia
      (kohtuasi C‑217/06)
      Liikmesriigi kohustuste rikkumine – Ehitustööde riigihange – Direktiiv 71/305/EMÜ – Ehitustööde riigihankelepingu mõiste ja piiritlemine – Kohustuste rikkumine, mis avaldas kogu oma mõju
      1.                     Liikmesriigi kohustuste rikkumise hagi – Enne põhjendatud arvamuses määratud tähtaja saabumist lõpetatud rikkumine – Vastuvõetamatus
            (EÜ artikkel 226) (vt punkt 21)
      2.                     Ühenduse õigus – Põhimõtted – Õiguspärase ootuse kaitse – Kohaldamisala (Nõukogu direktiiv 71/305) (vt punkt 23)
      Ese
      
         
               Liikmesriigi kohustuste rikkumine – Nõukogu 26. juuli 1971. aasta direktiivi 71/305/EMÜ (millega kooskõlastatakse riiklike
                  ehitustöölepingute sõlmimise kord) (EÜT L 185, lk 5) artiklite 3 ja 12 rikkumine – Vastastikusel kokkuleppel, ilma hanketeadet
                  avaldamata ehitustööde riigihankelepingu sõlmimine Stintino omavalitsuse nõukogu 14. detsembri 1989. aasta otsuses nr 48 nimetatud
                  tööde teostamiseks, mille hulgas on eelkõige „tehnoloogilise ja struktuurilise kohandamisega seonduvad planeerimis‑ ja ehitustööd,
                  veevarustus‑ ja kanalisatsioonisüsteemide, maanteevõrgustiku, elamu‑ ja teenindushoonete ning Stintino omavalitsuse territooriumil
                  ja sellest väljaspool asuvate turismialade hooldamine ja ehitamine, sealhulgas ranniku ja turismikeskuste korrashoid ja puhastamine
                  selle omavalitsusüksuse territooriumil”. 
               
            Resolutsioon
      
         
                  1.
               
               
                  
               
               
                  	Kuna Itaalia Vabariik lubas teostada vähemalt ühe Stintino omavalitsuse poolt äriühingule Maresar Soc. Cons. arl usaldatud
                     töö 2. oktoobril 1991. aastal allkirjastatud lepingu ja poolte poolt hiljem sõlmitud täiendavate kokkulepete alusel, on Itaalia
                     Vabariik rikkunud nõukogu 26. juuli 1971. aasta direktiivist 71/305/EMÜ (millega kooskõlastatakse riiklike ehitustöölepingute
                     sõlmimise kord), täpsemalt direktiivi artiklitest 3 ja 12 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Itaalia Vabariigilt.